## dachser_inteligent_logistics

Tlačová správa V Bratislave, 27. 10. 2020

**DACHSER pomáha pomáhať**

**Logistická spoločnosť DACHSER pomohla dodať 5 paliet od spoločnosti BIC SLOVAKIA, ktorá sa rozhodla prostredníctvom hmotného príspevku podporiť nadáciu ÚSMEV AKO DAR. Vozidlo vypravené len pre túto akciu viezlo palety zo Serede do bratislavskej SPDDD Úsmev ako dar o.z. Ševčenkova v pondelok 26. októbra.**

„Náš klient, pre ktorého pracujeme už takmer 8 rokov a ktorému zabezpečujeme doručovacie služby na nemeckom, rakúskom, českom, maďarskom a slovenskom trhu, prišiel s nápadom a my sme ho podporili v realizácii. Myslíme si, že práve teraz je potreba nezabudnúť na pomoc neziskovým organizáciám, ktoré sú teraz pod väčším tlakom, či už nedostatkom prostriedkov, ktoré sú alokované iným smerom, alebo potrebujú zamestnancov, ktorí sú teraz doma s deťmi, "vysvetľuje Martin Štiglinc, Sales Manager EL. Palety s nákladom pasteliek, voskoviek, lepidiel a ďalších kancelárskych potrieby budú ďalej distribuované nadácií ÚSMEV AKO DAR tam, kde je to práve najviac potrebné, detským domovom, alebo rodinám v núdzi.

„Dodávka prebehla bezchybne, a to aj napriek všetkým obmedzeniam, ktoré teraz platia v dôsledku koronavírusu. Boli sme napätí, či všetko bude fungovať, pretože v súčasnej situácii môže vzniknúť hocijaká prekážka, ako na strane dodávajúceho, tak aj pri samotnom odovzdaní, ale všetko prebehlo, ako malo a sme veľmi radi, že sme sa na tom mohli podieľať, "dodáva Martin Štiglinc.

Spoločnosť Úsmev ako dar je najstaršou a najväčšou mimovládnou organizáciou pôsobiacou v oblasti náhradnej starostlivosti a pomoci ohrozeným rodinám na Slovensku. Podporuje deti a mladých v centrách pre deti a rodiny (CDR – bývalé detské domovy), pomáha mladým po odchode z CDR. Vzdeláva záujemcov o náhradné rodičovstvo a sprevádza náhradné rodiny. Pomáha rodinám v ťažkých životných situáciách, rozširuje rodinné kruhy okolo dieťaťa, aby rodina ostala spolu a buduje centrá na pomoc rodinám v núdzi. Sieťuje a vzdeláva odborníkov, profesionálov i dobrovoľníkov.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk